《之官桐川道中口占》
宋代·喻良能

登道重逢驿，离家再及晨。
云轻山色晓，寒浅鸟声春。
碧涧梅花老，银杯竹叶新。
前途风日好，持用悦慈亲。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。